พิตบูล 2 ตัวรุมกัด คนส่งนํ้าแข็งดับอนาถคา ร้านอาหาร กระโจนใส่เละ
ถูกปล่อยให้วิ่งเพราะหยุดขาย,หมาพันธุ์โหด พิตบูล 2 ตัว รุมขย้ำคนงานส่งน้ำแข็งดับสยอง ขณะผู้ตายขี่รถ จยย.มาส่งน้ำแข็งที่ร้านขายอาหารตามสั่งตามปกติ ไม่รู้ว่าร้านปิด เจ้าของร้านปล่อยหมาออกมาวิ่งเล่น เมื่อเข้าไปในร้านหมา 2 ตัว กระโจนเข้าใส่กัดจมเขี้ยวเป็นแผลเหวอะและหูขาด ขณะที่ตำรวจดำเนินคดีกับเจ้าของร้านข้อหาประมาทเป็นเหตุทำให้ผู้อื่นเสียชีวิต,หมาพันธุ์พิตบูลขย้ำคนส่งน้ำแข็งดับรายนี้ เปิดเผยเมื่อเวลา 09.00 น. วันที่ 12 เม.ย. ร.ต.อ.อนันต์ เฉลิมวัฒนากร รอง สว. (สอบสวน) สภ.บ้านบึง จ.ชลบุรี รับแจ้งเหตุชายถูกหมากัดเสียชีวิตที่ร้านอาหารตามสั่ง หวลประไพ ตั้งอยู่ที่ 127/2 หมู่ 3 ต.บ้านบึง อ.บ้านบึง ไปตรวจสอบพร้อมพ.ต.อ.ทวี กุดแถลง ผกก. และเจ้าหน้าที่หน่วยกู้ภัย ศีลธรรมสมาคมบ้านบึง,ที่เกิดเหตุภายในร้านดังกล่าวบริเวณใต้ต้นไม้พบศพนายอุทัย หนุนทรัพย์ อายุ 52 ปี อยู่บ้านเลขที่ 114 หมู่ 4 ต.หนองม่วง อ.โคกสูง จ.สระแก้ว พนักงานส่งน้ำแข็งของร้านในตัวเมืองบ้านบึง สภาพนอนคว่ำหน้าจมเลือดเสียชีวิต บริเวณลำตัวพบรอยเขี้ยวหมากัดหลายแห่ง และหูฉีกขาด ภายในร้านพบหมาพันธุ์พิตบูล 2 ตัว เป็นเพศผู้ 1 ตัว และเพศเมีย 1 ตัว ปากและลำตัวเต็มไปด้วยคราบเลือด หลังเกิดเหตุนายชำนัญ หวลประไพ อายุ 44 ปี เจ้าของร้านจับหมาเข้ากรงขังเอาไว้แล้ว,สอบสวนนายชำนัญทราบว่า ช่วงเกิดเหตุร้านปิดในช่วงเทศกาลสงกรานต์ ปล่อยหมาพันธุ์พิตบูลทั้ง 2 ตัวออกมาวิ่งเล่นตั้งแต่เมื่อคืนวันที่ 11 เม.ย. แต่ไม่ได้แจ้งให้นายอุทัยเป็นพนักงานส่งน้ำแข็งให้ทราบ กระทั่งช่วงเช้าวันที่ 12 เม.ย. นายอุทัยขี่รถ จยย.พ่วงข้างมาส่งน้ำแข็งตามปกติ เปิดประตูรั้วขี่รถ จยย.เข้ามาในร้านไม่ได้เรียกใครเพราะเข้าใจว่าร้านเปิด ปรากฏว่าหมา 2 ตัว กระโจนรุมกัด ตนได้ยินเสียงร้องขอความช่วยเหลือรีบออกมา เห็นหมารุมกัดนายอุทัยจมเขี้ยว พยายามดึงแยกออกมาอย่างยากลำบาก จากนั้นรีบจับหมาทั้ง 2 ตัวไปขังไว้ในกรง แล้วกลับมาดูนายอุทัยปรากฏว่าเสียชีวิตแล้ว,พ.ต.อ.ทวี กุดแถลง ผกก.บ้านบึง กล่าวว่า ตำรวจดำเนินคดีกับเจ้าของร้านในข้อหาประมาทเป็นเหตุให้ผู้อื่นถึงแก่ความตาย เพราะเป็นที่รู้ดีว่าผู้ตายมาส่งน้ำแข็งเป็นประจำ แต่ร้านปิดเจ้าของปล่อยหมาวิ่งเล่นภายในร้าน ตำรวจจะให้ความเป็นธรรมกับทั้ง 2 ฝ่าย และอยากฝากไปถึงผู้ที่เลี้ยงหมาพันธุ์พิตบูล ควรดูแลให้ดีเพราะเรื่องที่ไม่คาดคิดอาจจะเกิดขึ้นได้ทุกเวลา
หมาพันธุ์โหด พิตบูล 2 ตัว รุมขย้ำคนงานส่งน้ำแข็งดับสยอง ขณะผู้ตายขี่รถ จยย.มาส่งน้ำแข็งที่ร้านขายอาหารตามสั่งตามปกติ ไม่รู้ว่าร้านปิด เจ้าของร้านปล่อยหมาออกมาวิ่งเล่น
หมาพันธุ์ดุ,พิตบูล,หมากัดคนตาย,คนส่งน้ำแข็ง,ร้านอาหารตามสั่ง,ชลบุรี,ข่าวหน้า1